title: Απόφαση 2008/617/ΔΕΥ του Συμβουλίου, της 23ης Ιουνίου 2008 , για τη βελτίωση της συνεργασίας σε καταστάσεις κρίσεως μεταξύ των ειδικών μονάδων επέμβασης των κρατών μελών της Ευρωπαϊκής Ένωσης

text:
               6.8.2008

               EL

               Επίσημη Εφημερίδα της Ευρωπαϊκής Ένωσης

               L 210/73

      ΑΠΌΦΑΣΗ 2008/617/ΔΕΥ ΤΟΥ ΣΥΜΒΟΥΛΊΟΥ

   της 23ης Ιουνίου 2008
   για τη βελτίωση της συνεργασίας σε καταστάσεις κρίσεως μεταξύ των ειδικών μονάδων επέμβασης των κρατών μελών της Ευρωπαϊκής Ένωσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως τα άρθρα 30 και 32 και το άρθρο 34 παράγραφος 2 στοιχείο γ),
   την πρωτοβουλία της Δημοκρατίας της Αυστρίας (1),
   τη γνώμη του Ευρωπαϊκού Κοινοβουλίου (2),
   Εκτιμώντας τα ακόλουθα:

               (1)

               Σύμφωνα με το άρθρο 29 της συνθήκης, στόχος της Ένωσης είναι να παρέχει στους πολίτες υψηλό επίπεδο προστασίας εντός ενός χώρου ελευθερίας, ασφάλειας και δικαιοσύνης, με την ανάπτυξη από κοινού δράσης μεταξύ των κρατών μελών στον τομέα της αστυνομικής και δικαστικής συνεργασίας σε ποινικές υποθέσεις.

               (2)

               Οι αρχηγοί κρατών και κυβερνήσεων των κρατών μελών της Ευρωπαϊκής Ένωσης, στη δήλωσή τους της 25ης Μαρτίου 2004 για την αλληλεγγύη κατά της τρομοκρατίας, διακήρυξαν τη σθεναρή πρόθεσή τους να ενεργοποιούν όλα τα μέσα που έχουν στη διάθεσή τους προκειμένου να συνδράμουν τα κράτη μέλη ή τα υπό προσχώρηση κράτη στο έδαφός τους, κατόπιν αιτήματος των πολιτικών αρχών τους, σε περίπτωση τρομοκρατικής επίθεσης.

               (3)

               Κατόπιν των επιθέσεων της 11ης Σεπτεμβρίου 2001, οι ειδικές μονάδες επέμβασης όλων των αρχών επιβολής του νόμου των κρατών μελών έχουν ήδη αρχίσει τις δραστηριότητες συνεργασίας τους υπό την αιγίδα της Ειδικής Ομάδας Αρχηγών Αστυνομίας. Από το 2001, το δίκτυό τους, ονόματι «Άτλας», έχει πραγματοποιήσει διάφορα σεμινάρια, μελέτες, ανταλλαγές υλικού και κοινές ασκήσεις.

               (4)

               Κανένα μεμονωμένο κράτος μέλος δεν διαθέτει όλα τα μέσα, τους πόρους και την εμπειρογνωμοσύνη προκειμένου να αντιμετωπίζει αποτελεσματικά κάθε είδους καταστάσεις ειδικής κρίσης ή κρίσης μεγάλης κλίμακας που είναι δυνατόν να προκύψουν, οι οποίες απαιτούν ειδική επέμβαση. Ως εκ τούτου, η δυνατότητα αίτησης παροχής βοήθειας από άλλο κράτος μέλος θα μπορούσε να έχει ζωτική σημασία.

               (5)

               Η απόφαση 2008/615/ΔΕΥ του Συμβουλίου, της 23ης Ιουνίου 2008, σχετικά με την αναβάθμιση της διασυνοριακής συνεργασίας, ιδίως όσον αφορά την καταπολέμηση της τρομοκρατίας και του διασυνοριακού εγκλήματος (3) («απόφαση Prüm»), και ιδίως το άρθρο της 18, ρυθμίζει μορφές αστυνομικής συνδρομής μεταξύ κρατών μελών σε περίπτωση μαζικών συγκεντρώσεων και ανάλογων σημαντικών γεγονότων, καταστροφών και σοβαρών ατυχημάτων. Η παρούσα απόφαση δεν καλύπτει μαζικές συγκεντρώσεις, φυσικές καταστροφές ή σοβαρά ατυχήματα κατά την έννοια του άρθρου 18 της απόφασης Prüm, αλλά συνιστά συμπλήρωμα των διατάξεων της απόφασης Prüm με τις οποίες προβλέπονται μορφές αστυνομικής συνδρομής μεταξύ κρατών μελών μέσω ειδικών μονάδων επέμβασης σε άλλες καταστάσεις, δηλαδή σε ανθρωπογενείς καταστάσεις κρίσεως οι οποίες συνιστούν σοβαρή άμεση υλική απειλή κατά προσώπων, ιδιοκτησίας, υποδομών ή οργανισμών, ιδίως δε ομηρία, πειρατεία και ανάλογα συμβάντα.

               (6)

               Η ύπαρξη αυτού του νομικού πλαισίου και ενός καταλόγου των αρμόδιων αρχών θα επιτρέπει στα κράτη μέλη να αντιδρούν ταχέως και να εξοικονομούν χρόνο σε περίπτωση που προκύπτει παρόμοια κατάσταση κρίσεως, Επιπλέον, προκειμένου να ενισχυθεί η ικανότητα των κρατών μελών να προλαμβάνουν παρόμοιες καταστάσεις κρίσεως και να αντιδρούν σε αυτές, και ιδίως σε τρομοκρατικά συμβάντα, έχει βασική σημασία για τις ειδικές μονάδες επέμβασης να συνεδριάζουν τακτικά και να οργανώνουν κοινά εκπαιδευτικά προγράμματα, ούτως ώστε να επωφελούνται από αμοιβαίες εμπειρίες,

         ΑΠΟΦΑΣΙΖΕΙ:
   Άρθρο 1
   Αντικείμενο
   Η παρούσα απόφαση καθορίζει γενικούς κανόνες και όρους ώστε οι ειδικές μονάδες επέμβασης ενός κράτους μέλους να μπορούν να παρέχουν βοήθεια ή/και να διενεργούν επιχειρήσεις στο έδαφος άλλου κράτους μέλους (εφεξής «αιτούν κράτος μέλος»), όταν έχουν προσκληθεί από το δεύτερο κράτος μέλος και έχουν συμφωνήσει να το πράξουν για να αντιμετωπισθεί μια κατάσταση κρίσης. Οι πρακτικές λεπτομέρειες και οι ρυθμίσεις εφαρμογής για τη συμπλήρωση της παρούσας απόφασης συμφωνούνται απευθείας μεταξύ του αιτούντος κράτους μέλους και του κράτους μέλους προς το οποίο απευθύνεται το αίτημα.
   Άρθρο 2
   Ορισμοί
   Για τους σκοπούς της παρούσας απόφασης, νοούνται ως:

               α)

               «ειδική μονάδα επέμβασης»: οιαδήποτε μονάδα επιβολής του νόμου ενός κράτους μέλους η οποία ειδικεύεται στον έλεγχο καταστάσεων κρίσης·

               β)

               «κατάσταση κρίσης»: κάθε κατάσταση κατά την οποία οι αρμόδιες αρχές ενός κράτους μέλους έχουν βάσιμους λόγους να πιστεύουν ότι υφίσταται ποινικό αδίκημα που συνιστά σοβαρή άμεση υλική απειλή κατά προσώπων, ιδιοκτησίας, υποδομών ή οργανισμών του εν λόγω κράτους μέλους, ιδίως δε οι καταστάσεις που αναφέρονται στο άρθρο 1 παράγραφος 1 της απόφασης-πλαισίου 2002/475/ΔΕΥ του Συμβουλίου, της 13ης Ιουνίου 2002, για την καταπολέμηση της τρομοκρατίας (4)·

               γ)

               «αρμόδια αρχή»: η εθνική αρχή η οποία δύναται να υποβάλλει αιτήματα και να παρέχει άδεια όσον αφορά την ανάπτυξη των ειδικών μονάδων επέμβασης.

         Άρθρο 3
   Παροχή βοήθειας σε άλλο κράτος μέλος
   1.   Με αίτημα μέσω των αρμόδιων αρχών, στο οποίο προσδιορίζεται ο χαρακτήρας της αιτούμενης βοήθειας καθώς και οι σχετικές επιχειρησιακές ανάγκες, ένα κράτος μέλος δύναται να αιτείται την παροχή βοήθειας από ειδική μονάδα επέμβασης άλλου κράτους μέλους για την αντιμετώπιση κατάστασης κρίσης. Η αρμόδια αρχή του κράτους μέλους προς το οποίο απευθύνεται το αίτημα δύναται να δέχεται ή να απορρίπτει αυτό το αίτημα ή να προτείνει την προσφορά διαφορετικού είδους βοήθειας.
   2.   Υπό την προϋπόθεση συμφωνίας των ενδιαφερομένων κρατών μελών, η βοήθεια μπορεί να συνίσταται στην παροχή προς το αιτούν κράτος μέλος εξοπλισμού ή/και εμπειρογνωμοσύνης ή/και τη διεξαγωγή επιχειρήσεων στο έδαφος του εν λόγω κράτους μέλους, με τη χρήση όπλων εφόσον απαιτείται.
   3.   Στην περίπτωση επιχειρήσεων στο έδαφος του αιτούντος κράτους μέλους, οι αξιωματικοί της ειδικής μονάδας επέμβασης εξουσιοδοτούνται να δρουν ως δύναμη υποστήριξης στο έδαφος του αιτούντος κράτους μέλους και να λαμβάνουν όλα τα αναγκαία μέτρα για την παροχή της αιτούμενης βοήθεια στο μέτρο που:

               α)

               ενεργούν υπό την ευθύνη, την εξουσία και την καθοδήγηση του αιτούντος κράτους μέλους και σύμφωνα με το δίκαιό του, και

               β)

               ενεργούν εντός των ορίων των δυνάμει του εθνικού δικαίου αρμοδιοτήτων τους.

         Άρθρο 4
   Αστική και ποινική ευθύνη
   Όταν αξιωματικοί ενός κράτους μέλους ενεργούν στο εσωτερικό άλλου κράτους μέλους ή/και χρησιμοποιείται εξοπλισμός δυνάμει της παρούσας απόφασης, εφαρμόζονται οι διατάξεις περί αστικής και ποινικής ευθύνης που περιλαμβάνονται στο άρθρο 21 παράγραφοι 4 και 5 και στο άρθρο 22 της απόφασης Prüm.
   Άρθρο 5
   Συνεδριάσεις και κοινά εκπαιδευτικά προγράμματα
   Τα συμμετέχοντα κράτη μέλη μεριμνούν ώστε οι ειδικές μονάδες επέμβασης να διεξάγουν συνεδριάσεις και να διοργανώνουν κοινά εκπαιδευτικά προγράμματα και ασκήσεις, οποτεδήποτε απαιτείται, με στόχο την ανταλλαγή εμπειριών, εμπειρογνωμοσύνης καθώς και γενικών, πρακτικών και τεχνικών πληροφοριών σχετικά με την αντιμετώπιση μιας κατάστασης κρίσης. Οι εν λόγω συνεδριάσεις, εκπαιδευτικά προγράμματα και ασκήσεις μπορούν να χρηματοδοτούνται από τον προϋπολογισμό της Ευρωπαϊκής Ένωσης δυνάμει των δυνατοτήτων που προσφέρονται από τα χρηματοδοτικά προγράμματα της Ένωσης. Στη συνάρτηση αυτή, το κράτος μέλος που ασκεί την προεδρία της Ένωσης μεριμνά για την πραγματοποίηση αυτών των συνεδριάσεων, εκπαιδευτικών προγραμμάτων και ασκήσεων.
   Άρθρο 6
   Κόστος
   Το αιτούν κράτος μέλος επωμίζεται τα επιχειρησιακά έξοδα που συνεπάγονται οι ειδικές μονάδες επέμβασης του κράτους μέλους στο οποίο απευθύνεται το αίτημα σε συνάρτηση με την εφαρμογή του άρθρου 3, συμπεριλαμβανομένων των εξόδων μεταφοράς και διαμονής, εκτός αν τα ενδιαφερόμενα κράτη μέλη συμφωνούν άλλως.
   Άρθρο 7
   Σχέση με άλλες πράξεις
   1.   Υπό την επιφύλαξη των δεσμεύσεών τους δυνάμει άλλων πράξεων που θεσπίζονται δυνάμει του τίτλου VI της συνθήκης, και ιδίως της απόφασης Prüm:

               α)

               τα κράτη μέλη μπορούν να εξακολουθούν να εφαρμόζουν διμερείς ή πολυμερείς συμφωνίες ή διακανονισμούς για τη διασυνοριακή συνεργασία που ισχύουν στις 23 Ιουνίου 2008, στο βαθμό που οι εν λόγω συμφωνίες ή διακανονισμοί δεν είναι ασυμβίβαστοι με τους στόχους της παρούσας απόφασης·

               β)

               τα κράτη μέλη μπορούν να συνάπτουν ή να θέτουν σε ισχύ διμερείς ή πολυμερείς συμφωνίες ή διακανονισμούς για τη διασυνοριακή συνεργασία μετά τις 23 Δεκεμβρίου 2008, στο βαθμό που οι εν λόγω συμφωνίες ή οι διακανονισμοί προβλέπουν την επέκταση ή διεύρυνση των στόχων της παρούσας απόφασης.

         2.   Οι συμφωνίες και οι διακανονισμοί που αναφέρονται στην παράγραφο 1 δεν μπορούν να επηρεάζουν τις σχέσεις με κράτη μέλη που δεν είναι μέρη τους.
   3.   Τα κράτη μέλη ενημερώνουν το Συμβούλιο και την Επιτροπή για τις συμφωνίες ή τους διακανονισμούς που αναφέρονται στην παράγραφο 1.
   Άρθρο 8
   Τελικές διατάξεις
   Η Γενική Γραμματεία του Συμβουλίου καταρτίζει και ενημερώνει τον κατάλογο των αρμόδιων αρχών των κρατών μελών οι οποίες δύνανται να υποβάλλουν αιτήματα και να χορηγούν άδειες για παροχή βοήθειας, κατά τα προβλεπόμενα στο άρθρο 3.
   Η Γενική Γραμματεία του Συμβουλίου ενημερώνει τις αρχές που αναφέρονται στο πρώτο εδάφιο σχετικά με οποιαδήποτε μεταβολή του καταλόγου που καταρτίζεται σύμφωνα με το παρόν άρθρο.
   Άρθρο 9
   Έναρξη ισχύος
   Η παρούσα απόφαση αρχίζει να ισχύει στις 23 Δεκεμβρίου 2008.

      Λουξεμβούργο, 23 Ιουνίου 2008.

            Για το Συμβούλιο

            Ο Πρόεδρος

         I. JARC

      (1)  ΕΕ C 321 της 29.12.2006, σ. 45.

      (2)  Γνώμη της 31ης Ιανουαρίου 2008 (δεν έχει ακόμα δημοσιευθεί στην Επίσημη Εφημερίδα).

      (3)  Βλέπε σελίδα 1 της παρούσας Επίσημης Εφημερίδας.

      (4)  ΕΕ L 164 της 22.6.2002, σ. 3.


title: 2011/355/ΕΕ: Απόφαση του Συμβουλίου, της 9ης Ιουνίου 2011 , για την έναρξη της αυτοματοποιημένης ανταλλαγής δεδομένων των δακτυλικών αποτυπωμάτων στη Γαλλική Δημοκρατία

text:
               21.6.2011

               EL

               Επίσημη Εφημερίδα της Ευρωπαϊκής Ένωσης

               L 161/23

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 9ης Ιουνίου 2011
   για την έναρξη της αυτοματοποιημένης ανταλλαγής δεδομένων των δακτυλικών αποτυπωμάτων στη Γαλλική Δημοκρατία
   (2011/355/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη την απόφαση 2008/615/ΔΕΥ του Συμβουλίου, της 23ης Ιουνίου 2008, σχετικά με την αναβάθμιση της διασυνοριακής συνεργασίας, ιδίως όσον αφορά την καταπολέμηση της τρομοκρατίας και του διασυνοριακού εγκλήματος (1), και ιδίως το άρθρο 25 αυτής,
   Έχοντας υπόψη την απόφαση 2008/616/ΔΕΥ του Συμβουλίου, της 23ης Ιουνίου 2008, για την εφαρμογή της απόφασης 2008/615/ΔΕΥ (2), και ιδίως το άρθρο 20 και το κεφάλαιο 4 του παραρτήματος αυτής,
   Εκτιμώντας τα ακόλουθα:

               (1)

               Σύμφωνα με το πρωτόκολλο σχετικά με τις μεταβατικές διατάξεις, το οποίο προσαρτάται στη συνθήκη για την Ευρωπαϊκή Ένωση, στη συνθήκη για τη λειτουργία της Ευρωπαϊκής Ένωσης και στη συνθήκη για την ίδρυση της Ευρωπαϊκής Κοινότητας Ατομικής Ενέργειας, τα έννομα αποτελέσματα των πράξεων των θεσμικών οργάνων, των λοιπών οργάνων και των οργανισμών της Ένωσης που εκδίδονται πριν από την έναρξη ισχύος της συνθήκης της Λισαβόνας διατηρούνται έως ότου οι πράξεις αυτές καταργηθούν, ακυρωθούν ή τροποποιηθούν κατ’ εφαρμογή των συνθηκών.

               (2)

               Ως εκ τούτου, το άρθρο 25 της απόφασης 2008/615/ΔΕΥ είναι εφαρμοστέο και το Συμβούλιο θα πρέπει να αποφασίσει ομόφωνα εάν τα κράτη μέλη έχουν εφαρμόσει τις διατάξεις του κεφαλαίου 1 της ανωτέρω απόφασης.

               (3)

               Το άρθρο 20 της απόφασης 2008/616/ΔΕΥ προβλέπει ότι οι αποφάσεις που αναφέρονται στο άρθρο 25 παράγραφος 2 της απόφασης 2008/615/ΔΕΥ πρέπει να λαμβάνονται βάσει έκθεσης αξιολόγησης η οποία βασίζεται σε ερωτηματολόγιο. Όσον αφορά την αυτοματοποιημένη ανταλλαγή δεδομένων σύμφωνα με το κεφάλαιο 2 της απόφασης 2008/615/ΔΕΥ, η έκθεση αξιολόγησης πρέπει να βασίζεται σε επίσκεψη αξιολόγησης και σε πιλοτική εφαρμογή.

               (4)

               Σύμφωνα με το κεφάλαιο 4 σημείο 1.1 του παραρτήματος της απόφασης 2008/616/ΔΕΥ, το ερωτηματολόγιο που εκπονείται από την αρμόδια ομάδα του Συμβουλίου αφορά καθεμία από τις αυτοματοποιημένες ανταλλαγές δεδομένων και πρέπει να απαντηθεί από ένα κράτος μέλος μόλις κρίνει ότι πληροί τις προϋποθέσεις για την ανταλλαγή δεδομένων της συγκεκριμένης κατηγορίας.

               (5)

               Η Γαλλία έχει συμπληρώσει το ερωτηματολόγιο για την προστασία δεδομένων και το ερωτηματολόγιο σχετικά με την ανταλλαγή δεδομένων δακτυλικών αποτυπωμάτων.

               (6)

               Η Γαλλία πραγματοποίησε με επιτυχία πιλοτική εφαρμογή με την Ισπανία, τη Γερμανία και το Λουξεμβούργο.

               (7)

               Έχει πραγματοποιηθεί επίσκεψη αξιολόγησης στη Γαλλία και έχει καταρτισθεί από την ομάδα αξιολόγησης Ισπανίας/Γερμανίας/Λουξεμβούργου έκθεση σχετικά με την εν λόγω επίσκεψη, η οποία έχει προωθηθεί στην αρμόδια ομάδα του Συμβουλίου.

               (8)

               Έχει υποβληθεί στο Συμβούλιο συνολική έκθεση αξιολόγησης, στην οποία συνοψίζονται τα αποτελέσματα του ερωτηματολογίου, της επίσκεψης αξιολόγησης και της πιλοτικής εφαρμογής ανταλλαγής δεδομένων των δακτυλικών αποτυπωμάτων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Για τους σκοπούς της αυτοματοποιημένης αναζήτησης δεδομένων των δακτυλικών αποτυπωμάτων, η Γαλλία έχει εφαρμόσει πλήρως τις γενικές διατάξεις σχετικά με την προστασία δεδομένων, του κεφαλαίου 6 της απόφασης 2008/615/ΔΕΥ, και δικαιούται να λαμβάνει και να παρέχει προσωπικά δεδομένα σύμφωνα με το άρθρο 9 της εν λόγω απόφασης από την ημερομηνία έναρξης ισχύος της παρούσας απόφασης.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Λουξεμβούργο, 9 Ιουνίου 2011.

            Για το Συμβούλιο

            Ο Πρόεδρος

         PINTÉR S.

      (1)  ΕΕ L 210 της 6.8.2008, σ. 1.

      (2)  ΕΕ L 210 της 6.8.2008, σ. 12.


title: 2013/744/ΕΕ: Απόφαση του Συμβουλίου, της 9ης Δεκεμβρίου 2013 , για την υπογραφή, εξ ονόματος της Ευρωπαϊκής Ένωσης, του πρωτοκόλλου για την εξάλειψη του παράνομου εμπορίου προϊόντων καπνού της σύμβασης-πλαισίου του Παγκόσμιου Οργανισμού Υγείας για τον έλεγχο του καπνού, όσον αφορά τις διατάξεις του πρωτοκόλλου που διέπουν τις υποχρεώσεις δικαστικής συνεργασίας σε ποινικές υποθέσεις, τον ορισμό ποινικών αδικημάτων και την αστυνομική συνεργασία

text:
               12.12.2013

               EL

               Επίσημη Εφημερίδα της Ευρωπαϊκής Ένωσης

               L 333/73

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 9ης Δεκεμβρίου 2013
   για την υπογραφή, εξ ονόματος της Ευρωπαϊκής Ένωσης, του πρωτοκόλλου για την εξάλειψη του παράνομου εμπορίου προϊόντων καπνού της σύμβασης-πλαισίου του Παγκόσμιου Οργανισμού Υγείας για τον έλεγχο του καπνού, όσον αφορά τις διατάξεις του πρωτοκόλλου που διέπουν τις υποχρεώσεις δικαστικής συνεργασίας σε ποινικές υποθέσεις, τον ορισμό ποινικών αδικημάτων και την αστυνομική συνεργασία
   (2013/744/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 82 παράγραφος 1, το άρθρο 83 και το άρθρο 87 παράγραφος 2, σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 22 Οκτωβρίου 1999, το Συμβούλιο εξουσιοδότησε την Επιτροπή να διαπραγματευθεί, στο πλαίσιο του Παγκόσμιου Οργανισμού Υγείας (ΠΟΥ), σύμβαση-πλαίσιο για τον έλεγχο του καπνού (ΣΠΕΚ) και τα σχετικά πρωτόκολλα. Το Συμβούλιο τροποποίησε την εν λόγω εξουσιοδότηση στις 21 Απριλίου 2001 και, στις 20 Δεκεμβρίου 2007, όσον αφορά το πρωτόκολλο για την εξάλειψη του παράνομου εμπορίου προϊόντων καπνού («πρωτόκολλο»). Η Επιτροπή διεξήγαγε διαπραγματεύσεις με βάση τις οδηγίες διαπραγμάτευσης που εξέδωσε το Συμβούλιο, οι οποίες ολοκληρώθηκαν επιτυχώς με την έγκριση του πρωτοκόλλου στην πέμπτη διάσκεψη των μερών της ΣΠΕΚ του ΠΟΥ στις 12 Νοεμβρίου 2012, στη Σεούλ της Δημοκρατίας της Κορέας.

               (2)

               Η σύναψη της ΣΠΕΚ εγκρίθηκε εξ ονόματος της Κοινότητας με την απόφαση 2004/513/ΕΚ του Συμβουλίου (1), γεγονός που αποτελεί προϋπόθεση για να καταστεί η Ευρωπαϊκή Ένωση συμβαλλόμενο μέρος του πρωτοκόλλου.

               (3)

               Το πρωτόκολλο αποτελεί σημαντική συμβολή στις διεθνείς προσπάθειες για την εξάλειψη όλων των μορφών παράνομου εμπορίου προϊόντων καπνού, το οποίο αποτελεί ουσιαστική συνιστώσα για τον έλεγχο του καπνού.

               (4)

               Το πρωτόκολλο καθορίζει τις υποχρεώσεις των συμβαλλόμενων μερών όσον αφορά τη δικαστική συνεργασία σε ποινικές υποθέσεις, τον ορισμό ποινικών αδικημάτων και την αστυνομική συνεργασία. Ως εκ τούτου, οι εν λόγω διατάξεις εμπίπτουν στο πεδίο εφαρμογής του τίτλου V του τρίτου μέρους της Συνθήκης για τη λειτουργία της Ευρωπαϊκής Ένωσης.

               (5)

               Καθώς το πρωτόκολλο καλύπτει θέματα που εμπίπτουν στην αρμοδιότητα της Ένωσης, θα πρέπει να υπογραφεί εξ ονόματος της Ένωσης, με την επιφύλαξη της σύναψής του σε μεταγενέστερη ημερομηνία.

               (6)

               Η υπογραφή του πρωτοκόλλου δεν συνεπάγεται άσκηση συντρέχουσας αρμοδιότητας από πλευράς της Ένωσης. Ως εκ τούτου, τα κράτη μέλη διατηρούν την αρμοδιότητά τους στους τομείς που καλύπτονται από το πρωτόκολλο και δεν επηρεάζουν κοινούς κανόνες ή τροποποιούν το πεδίο εφαρμογής τους.

               (7)

               Σύμφωνα με τα άρθρα 1 και 2 του πρωτοκόλλου (αριθ. 21) για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και με την επιφύλαξη του άρθρου 4 του εν λόγω πρωτοκόλλου, τα εν λόγω κράτη μέλη δεν συμμετέχουν στην έκδοση της παρούσας απόφασης και δεν δεσμεύονται από αυτήν ούτε υπόκεινται στην εφαρμογή της.

               (8)

               Σύμφωνα με τα άρθρα 1 και 2 του πρωτοκόλλου (αριθ. 22) σχετικά με τη θέση της Δανίας που προσαρτάται στη Συνθήκη για την Ευρωπαϊκή Ένωση και τη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (9)

               Παράλληλα με την παρούσα απόφαση πρόκειται να εκδοθεί χωριστή απόφαση (2) για την υπογραφή, εξ ονόματος της Ένωσης, του πρωτοκόλλου, εξαιρουμένων των διατάξεων του πρωτοκόλλου που διέπουν τις υποχρεώσεις δικαστικής συνεργασίας σε ποινικές υποθέσεις, τον ορισμό ποινικών αδικημάτων και την αστυνομική συνεργασία,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται η υπογραφή του πρωτοκόλλου για την εξάλειψη του παράνομου εμπορίου προϊόντων καπνού της σύμβασης-πλαισίου του Παγκόσμιου Οργανισμού Υγείας για τον έλεγχο του καπνού, όσον αφορά τις διατάξεις του πρωτοκόλλου που διέπουν τις υποχρεώσεις δικαστικής συνεργασίας σε ποινικές υποθέσεις, τον ορισμό ποινικών αδικημάτων και την αστυνομική συνεργασία, με την επιφύλαξη της σύναψης του εν λόγω πρωτοκόλλου (3).
   Άρθρο 2
   Ο πρόεδρος του Συμβουλίου εξουσιοδοτείται να ορίσει το αρμόδιο πρόσωπο ή τα αρμόδια πρόσωπα για την υπογραφή του πρωτοκόλλου εξ ονόματος της Ένωσης, όσον αφορά τις διατάξεις του πρωτοκόλλου που διέπουν τις υποχρεώσεις δικαστικής συνεργασίας σε ποινικές υποθέσεις, τον ορισμό ποινικών αδικημάτων και την αστυνομική συνεργασία.
   Άρθρο 3
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 9 Δεκεμβρίου 2013.

            Για το Συμβούλιο

            Η Πρόεδρος

         A. PABEDINSKIENĖ

      (1)  Απόφαση 2004/513/ΕΚ του Συμβουλίου, της 2ας Ιουνίου 2004, σχετικά με τη σύναψη της σύμβασης-πλαισίου του ΠΟΥ για τον έλεγχο του καπνού (ΕΕ L 213 της 15.6.2004, σ. 8).

      (2)  Απόφαση 2013/745/ΕΕ του Συμβουλίου, της 9ης Δεκεμβρίου 2013, για την υπογραφή, εξ ονόματος της Ευρωπαϊκής Ένωσης, του πρωτοκόλλου για την εξάλειψη του παράνομου εμπορίου προϊόντων καπνού της σύμβασης-πλαισίου του Παγκόσμιου Οργανισμού Υγείας για τον έλεγχο του καπνού, εξαιρουμένων των διατάξεων του πρωτοκόλλου που διέπουν τις υποχρεώσεις δικαστικής συνεργασίας σε ποινικές υποθέσεις, τον ορισμό ποινικών αδικημάτων και την αστυνομική συνεργασία (Βλέπε σελίδα 75 της παρούσας Επίσημης Εφημερίδας).

      (3)  Το κείμενο του πρωτοκόλλου θα δημοσιευθεί μαζί με την απόφαση σύναψής του.


title: Απόφαση (ΕΕ) 2015/190 του Συμβουλίου, της 5ης Φεβρουαρίου 2015 , για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από την 26η Ιανουαρίου 2015 έως την 25η Ιανουαρίου 2020

text:
               7.2.2015

               EL

               Επίσημη Εφημερίδα της Ευρωπαϊκής Ένωσης

               L 31/25

         ΑΠΌΦΑΣΗ (ΕΕ) 2015/190 ΤΟΥ ΣΥΜΒΟΥΛΊΟΥ
   της 5ης Φεβρουαρίου 2015
   για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από την 26η Ιανουαρίου 2015 έως την 25η Ιανουαρίου 2020
   ΤΟ ΣΥΜΒΟΥΛΙΟ ΤΗΣ ΕΥΡΩΠΑÏΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 300 παράγραφος 3 και το άρθρο 305,
   Έχοντας υπόψη την απόφαση 2014/930/ΕΕ του Συμβουλίου της 16ης Δεκεμβρίου 2014 για τον καθορισμό της σύνθεσης της Επιτροπής των Περιφερειών (1),
   Έχοντας υπόψη τις προτάσεις που υπέβαλε κάθε κράτος μέλος,
   Εκτιμώντας τα ακόλουθα:

               (1)

               Το άρθρο 300 παράγραφος 3 της συνθήκης προβλέπει ως προϋπόθεση ότι τα τακτικά ή αναπληρωματικά μέλη της Επιτροπής των Περιφερειών είναι αντιπρόσωποι οργανισμού τοπικής αυτοδιοίκησης ή περιφερειακής διοίκησης, οι οποίοι είτε είναι εκλεγμένα μέλη οργανισμού περιφερειακής διοίκησης ή τοπικής αυτοδιοίκησης είτε ευθύνονται πολιτικώς έναντι εκλεγμένης συνέλευσης.

               (2)

               Το άρθρο 305 της συνθήκης προβλέπει ότι τα τακτικά μέλη της Επιτροπής των Περιφερειών και ίσος αριθμός αναπληρωματικών μελών διορίζονται από το Συμβούλιο για μια πενταετία βάσει των προτάσεων που υποβάλλει κάθε κράτος μέλος.

               (3)

               Η θητεία των τακτικών και αναπληρωματικών μελών της Επιτροπής των Περιφερειών έληξε την 25η Ιανουαρίου 2015 και, συνεπώς, θα πρέπει να διορισθούν νέα τακτικά και αναπληρωματικά μέλη.

               (4)

               Στις 26 Ιανουαρίου 2015, το Συμβούλιο ενέκρινε με την απόφαση (ΕΕ) 2015/116 (2) τους διορισμούς για τα τακτικά και αναπληρωματικά μέλη που πρότειναν οι κυβερνήσεις του Βελγίου, της Βουλγαρίας, της Τσεχικής Δημοκρατίας, της Δανίας, της Εσθονίας, της Ελλάδας, της Ισπανίας, της Γαλλίας, της Κροατίας, της Ιταλίας, της Κύπρου, της Λετονίας, της Λιθουανίας, του Λουξεμβούργου, της Ουγγαρίας, της Μάλτας, των Κάτω Χωρών, της Αυστρίας, της Πολωνίας, της Πορτογαλίας, της Ρουμανίας, της Σλοβενίας, της Σλοβακίας, της Φινλανδίας, και της Σουηδίας, για τα 23 τακτικά και 23 αναπληρωματικά μέλη που υπέβαλε η γερμανική κυβέρνηση και για 18 τακτικά και 16 αναπληρωματικά μέλη που υπέβαλε η πολωνική κυβέρνηση, για την περίοδο από 26 Ιανουαρίου 2015 έως 25 Ιανουαρίου 2020. Τα τακτικά και αναπληρωματικά μέλη ο διορισμός των οποίων δεν ανακοινώθηκε στο Συμβούλιο πριν από τις 22 Ιανουαρίου 2015 δεν μπόρεσαν να συμπεριληφθούν στην απόφαση (ΕΕ) 2015/116.

               (5)

               Στις 2 Φεβρουαρίου 2015 και στις 3 Φεβρουαρίου 2015, ο κατάλογος των μελών και των αναπληρωματικών μελών που πρότεινε η κυβέρνηση του Ηνωμένου Βασιλείου, καθώς και ενός τακτικού και ενός αναπληρωματικού μέλους που πρότεινε η Γερμανική κυβέρνηση, υποβλήθηκε στο Συμβούλιο. Τα τακτικά και αναπληρωματικά μέλη θα διοριστούν για την ίδια χρονική περίοδο από τις 26 Ιανουαρίου 2015 έως τις 25 Ιανουαρίου 2020, όπως και τα τακτικά και τα αναπληρωματικά μέλη που διορίζονται με απόφαση (ΕΕ) 2015/116. Η παρούσα απόφαση θα πρέπει συνεπώς να ισχύσει αναδρομικά από 26ης Ιανουαρίου 2015. Μία τρίτη απόφαση του Συμβουλίου για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από την 26η Ιανουαρίου 2015 έως την 25η Ιανουαρίου 2020 θα εγκριθεί σε μεταγενέστερη ημερομηνία,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών για την περίοδο από την 26η Ιανουαρίου 2015 έως την 25η Ιανουαρίου 2020:

               —

               ως τακτικά μέλη, τα πρόσωπα που απαριθμούνται ανά κράτος μέλος στο παράρτημα I,

               —

               ως αναπληρωματικά μέλη, τα πρόσωπα που απαριθμούνται ανά κράτος μέλος στο παράρτημα II.

         Άρθρο 2
   Η παρούσα απόφαση αρχίζει να ισχύει την ημέρα της έκδοσής της.
   Τίθεται σε ισχύ από τις 26 Ιανουαρίου 2015.

      Βρυξέλλες, 5 Φεβρουαρίου 2015.

            Για το Συμβούλιο

            Ο Πρόεδρος

         E. RINKĒVIČS

      (1)  ΕΕ L 365 της 19.12.2014, σ. 143.

      (2)  Απόφαση (ΕΕ) 2015/116 του Συμβουλίου, της 26ης Ιανουαρίου 2015, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2015 έως 25 Ιανουαρίου 2020 (ΕΕ L 20 της 27.1.2015, σ. 42).

      ΠΑΡΑΡΤΗΜΑ Ι

         ПРИЛОЖЕНИЕ Ι — ANEXO I — PŘÍLOHA I — BILAG I — ANHANG I — I LISA — ΠΑΡΑΡΤΗΜΑ I — ANNEX I — ANNEXE I — PRILOG I — ALLEGATO I — I PIELIKUMS — I PRIEDAS — I. MELLÉKLET — ANNESS I — BIJLAGE I — ZAŁĄCZNIK I — ANEXO I — ANEXA I — PRÍLOHA I — PRILOGA I — LIITE I — BILAGA I

         Членове/Miembros/Členové/Medlemmer/Mitglieder/Liikmed/Μέλη/Members/Membres/Članovi/Membri/Locekļi/Nariai/Tagok/Membri/Leden/Członkowie/Membros/Membri/Členovia/Člani/Jäsenet/Ledamöter

      DEUTSCHLAND
      Frau Marion WALSMANN
      Mitglied des Thüringer Landtags
      UNITED KINGDOM

                  Cllr Stephen ALAMBRITIS
                  Leader of London Borough of Merton

                  Mr Michael ANTONIW
                  Assembly Member for Pontypridd

                  Cllr Sir Albert BORE
                  Member of Birmingham City Council

                  Cllr Robert Charles BRIGHT
                  Leader of Newport City Council

                  Cllr Anthony Gerard BUCHANAN
                  Councillor East Renfrewshire Council

                  Cllr Joseph COONEY
                  Leader of Pendle Council

                  Cllr Andrew Varah COOPER
                  Member of Kirklees Council

                  Cllr Trevor CUMMINGS
                  Member of Ards Borough Council

                  Mr Jeremy Roger EVANS
                  Assembly Member Greater London Authority

                  Ms Megan FEARON
                  Member of the Northern Ireland Assembly

                  Ms Patricia Josephine FERGUSON
                  Constituency member for Glasgow Maryhill & Springburn

                  Cllr Robert Ian Neilson GORDON
                  Member of Hertfordshire Council

                  Cllr Judith HUGHES
                  Member of Kirklees Council

                  Cllr Gordon Charles KEYMER
                  Leader of Tandridge District Council

                  Cllr Margaret Ann LISHMAN
                  Member of Burnley Council

                  Cllr Cormack MCCHORD
                  Councillor for Stirling

                  Mr William Stewart MAXWELL
                  MSP for West of Scotland

                  Cllr Kevin PEEL
                  Member of Manchester City Council

                  Cllr Dorothy SHARPE
                  Member of East Riding of Yorkshire Council

                  Cllr Jill SHORTLAND
                  Member of Somerset Council

                  Cllr Harvey SIGGS
                  Member of Mendip Council

                  Cllr Judith Anne WALLACE
                  Member of North Tyneside Council

                  Cllr Paul WATSON
                  Leader, Sunderland Council

                  Cllr Emily WESTLEY
                  Member of Hastings Council

      ΠΑΡΑΡΤΗΜΑ ΙΙ

         ПРИЛОЖЕНИЕ ΙΙ — ANEXO II — PŘÍLOHA II — BILAG II — ANHANG II — II LISA — ΠΑΡΑΡΤΗΜΑ II — ANNEX II — ANNEXE II — PRILOG II — ALLEGATO II — II PIELIKUMS — II PRIEDAS — II. MELLÉKLET — ANNESS II — BIJLAGE II — ZAŁĄCZNIK II — ANEXO II — ANEXA II — PRÍLOHA II — PRILOGA II — LIITE II — BILAGA II

         Заместник-членове/Suplentes/Náhradníci/Suppleanter/Stellvertreter/Asendusliikmed/Αναπληρωτές/Alternate members/Suppléants/Zamjenici članova/Supplenti/Aizstājēji/Pakaitiniai nariai/Póttagok/Membri Supplenti/Plaatsvervangers/Zastępcy członków/Suplentes/Supleanți/Náhradníci/Nadomestni člani/Varajäsenet/Suppleanter

      DEUTSCHLAND
      Frau Dorothea MARX
      Mitglied des Thüringer Landtags
      UNITED KINGDOM

                  Cllr Sanchia ALASIA
                  Member of London Borough of Barking & Dagenham

                  Ms Jennette ARNOLD
                  Assembly Member Greater London Authority

                  Cllr Shurma BATSON
                  Member of Stevenage Council

                  Cllr Zahid Mehmood CHAUHAN
                  Member of Oldham Council

                  Cllr John Paul FINDLOW
                  Member of Cheshire East Council

                  Cllr Gillian FORD
                  Member of London Borough of Havering

                  Cllr Barbara GRANT
                  East Renfrewshire Council

                  Cllr Suzanne Ellen GROCOTT
                  Member of London Borough of Merton

                  Cllr Arnold HATCH
                  Member of Craigavon Borough Council

                  Cllr Doreen HUDDART
                  Member of Newcastle City Council

                  Cllr Ronald Arvon HUGHES
                  Member of Conwy County Borough Council

                  Mr James Robert HUME
                  Regional List member for South of Scotland

                  Cllr Imran HUSSAIN
                  Member of Bradford Council

                  Cllr Geoffrey KNIGHT
                  Member of Lancaster Council

                  Sir James Angus Rhoderick MCGRIGOR
                  Regional List Member for the Highlands and Islands

                  Mr Fearghal MCKINNEY
                  Member of the Northern Ireland Assembly

                  Cllr Robert John PRICE
                  Leader of Oxford Council

                  Cllr Gary ROBINSON
                  Leader Shetland Islands Council

                  Cllr Linda ROBINSON
                  Member of Wychavon Council

                  Cllr Sarah Elizabeth RUSSELL
                  Member of Derby Council

                  Cllr David SHAKESPEARE
                  Member of Wycombe Council

                  Mr Rhodri Glyn THOMAS
                  Assembly Member for Carmarthen East and Dinefwr

                  Cllr Kay TWITCHEN
                  Member of Essex County Council

                  Cllr Martin John Beresford VEAL
                  Chairman, Bath & North East Somerset Council


title: Απόφαση EUSEC/1/2008 της Επιτροπής Πολιτικής και Ασφάλειας, της 12ης Φεβρουαρίου 2008 , σχετικά με το διορισμό του αρχηγού αποστολής της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό (EUSEC RD Congo)

text:
               29.2.2008

               EL

               Επίσημη Εφημερίδα της Ευρωπαϊκής Ένωσης

               L 56/63

      ΑΠΌΦΑΣΗ EUSEC/1/2008 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ

   της 12ης Φεβρουαρίου 2008
   σχετικά με το διορισμό του αρχηγού αποστολής της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό (EUSEC RD Congo)
   (2008/171/ΚΕΠΠΑ)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 25 παράγραφος 3,
   την κοινή δράση 2007/406/ΚΕΠΠΑ του Συμβουλίου, της 12ης Ιουνίου 2007, σχετικά με τη συγκρότηση αποστολής της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό (EUSEC RD Congo) (1), και ιδίως το άρθρο 8,
   Εκτιμώντας τα ακόλουθα:

               (1)

               Σύμφωνα με το άρθρο 8 της κοινής δράσης 2007/406/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λαμβάνει τις μετέπειτα αποφάσεις σχετικά με το διορισμό του αρχηγού αποστολής.

               (2)

               Σύμφωνα με το άρθρο 5 της κοινής δράσης 2007/406/ΚΕΠΠΑ, ο κ. Pierre Michel JOANA διορίστηκε αρχηγός της αποστολής της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό.

               (3)

               Στις 19 Δεκεμβρίου 2007 ο κ. Pierre Michel JOANA υπέβαλε την παραίτησή του ως αρχηγός αποστολής.

               (4)

               Ο Γενικός Γραμματέας/Ύπατος Εκπρόσωπος πρότεινε το διορισμό του κ. Michel SIDO ως νέου αρχηγού της αποστολής της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό,

         ΑΠΟΦΑΣΙΖΕΙ:
   Άρθρο 1
   Ο κ. Michel SIDO διορίζεται αρχηγός αποστολής της αποστολής της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό.
   Άρθρο 2
   H παρούσα απόφαση παράγει αποτελέσματα την 1η Μαρτίου 2008.

      Βρυξέλλες, 12 Φεβρουαρίου 2008.

            Για την Επιτροπή Πολιτικής και Ασφάλειας

            H Πρόεδρος

         M. IPAVIC

      (1)  ΕΕ L 151 της 13.6.2007, σ. 52.


title: Απόφαση (ΕΕ) 2016/2234 του Συμβουλίου, της 21ης Νοεμβρίου 2016, για την υπογραφή, εξ ονόματος της Ένωσης, της συμφωνίας συνεργασίας μεταξύ της Ευρωπαϊκής Ένωσης και του Οργανισμού για την Ασφάλεια της Αεροναυτιλίας στην Αφρική και τη Μαδαγασκάρη (ASECNA) σχετικά με την ανάπτυξη της δορυφορικής ραδιοπλοήγησης και την παροχή συναφών υπηρεσιών εντός της ζώνης αρμοδιότητας του ASECNA προς όφελος της πολιτικής αεροπορίας

text:
               13.12.2016

               EL

               Επίσημη Εφημερίδα της Ευρωπαϊκής Ένωσης

               L 337/1

         ΑΠΌΦΑΣΗ (ΕΕ) 2016/2234 ΤΟΥ ΣΥΜΒΟΥΛΊΟΥ
   της 21ης Νοεμβρίου 2016
   για την υπογραφή, εξ ονόματος της Ένωσης, της συμφωνίας συνεργασίας μεταξύ της Ευρωπαϊκής Ένωσης και του Οργανισμού για την Ασφάλεια της Αεροναυτιλίας στην Αφρική και τη Μαδαγασκάρη (ASECNA) σχετικά με την ανάπτυξη της δορυφορικής ραδιοπλοήγησης και την παροχή συναφών υπηρεσιών εντός της ζώνης αρμοδιότητας του ASECNA προς όφελος της πολιτικής αεροπορίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 172, σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 25 Σεπτεμβρίου 2014 το Συμβούλιο εξουσιοδότησε την Επιτροπή να διαπραγματευθεί, εξ ονόματος της Ένωσης, διεθνή συμφωνία με τον Οργανισμό για την Ασφάλεια της Αεροναυτιλίας στην Αφρική και τη Μαδαγασκάρη που καθορίζει τους όρους για την παροχή υπηρεσιών δορυφορικής βελτίωσης (SBAS) στην Αφρική, με βάση το ευρωπαϊκό πρόγραμμα δορυφορικής ραδιοπλοήγησης EGNOS.

               (2)

               Μετά τις διαπραγματεύσεις, η συμφωνία συνεργασίας μεταξύ της Ευρωπαϊκής Ένωσης και του Οργανισμού για την Ασφάλεια της Αεροναυτιλίας στην Αφρική και τη Μαδαγασκάρη (ASECNA) σχετικά με την ανάπτυξη της δορυφορικής ραδιοπλοήγησης και την παροχή συναφών υπηρεσιών εντός της ζώνης αρμοδιότητας του ASECNA προς όφελος της πολιτικής αεροπορίας («συμφωνία») μονογραφήθηκε στις 12 Μαΐου 2016.

               (3)

               Η συμφωνία θα πρέπει να υπογραφεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Επιτρέπεται η υπογραφή, εξ ονόματος της Ένωσης, της συμφωνίας συνεργασίας μεταξύ της Ευρωπαϊκής Ένωσης και του Οργανισμού για την Ασφάλεια της Αεροναυτιλίας στην Αφρική και τη Μαδαγασκάρη (ASECNA) σχετικά με την ανάπτυξη της δορυφορικής ραδιοπλοήγησης και την παροχή συναφών υπηρεσιών εντός της ζώνης αρμοδιότητας του ASECNA προς όφελος της πολιτικής αεροπορίας.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία εξ ονόματος της Ένωσης, υπό την επιφύλαξη της σύναψής της.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 21 Νοεμβρίου 2016.

            Για το Συμβούλιο

            Ο Πρόεδρος

         P. PLAVČAN


title: Απόφαση (ΕΕ) 2016/1591 του Ευρωπαϊκού Κοινοβουλίου, της 28ης Απριλίου 2016, σχετικά με την απαλλαγή όσον αφορά την εκτέλεση του προϋπολογισμού της κοινής επιχείρησης της πρωτοβουλίας για τα καινοτόμα φάρμακα 2 (πρώην κοινή επιχείρηση για την υλοποίηση της κοινής τεχνολογικής πρωτοβουλίας για τα καινοτόμα φάρμακα) για το οικονομικό έτος 2014

text:
               14.9.2016

               EL

               Επίσημη Εφημερίδα της Ευρωπαϊκής Ένωσης

               L 246/411

         ΑΠΌΦΑΣΗ (ΕΕ) 2016/1591 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 28ης Απριλίου 2016
   σχετικά με την απαλλαγή όσον αφορά την εκτέλεση του προϋπολογισμού της κοινής επιχείρησης της πρωτοβουλίας για τα καινοτόμα φάρμακα 2 (πρώην κοινή επιχείρηση για την υλοποίηση της κοινής τεχνολογικής πρωτοβουλίας για τα καινοτόμα φάρμακα) για το οικονομικό έτος 2014
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της κοινής επιχείρησης της πρωτοβουλίας για τα καινοτόμα φάρμακα 2 (πρώην κοινή επιχείρηση για την υλοποίηση της κοινής τεχνολογικής πρωτοβουλίας για τα καινοτόμα φάρμακα) για το οικονομικό έτος 2014,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της κοινής επιχείρησης της πρωτοβουλίας για τα καινοτόμα φάρμακα για το οικονομικό έτος 2014, που συνοδεύεται από τις απαντήσεις της κοινής επιχείρησης (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2014, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 12ης Φεβρουαρίου 2016, σχετικά με τη χορήγηση απαλλαγής στην κοινή επιχείρηση για την εκτέλεση του προϋπολογισμού για το οικονομικό έτος 2014 (05587/2016 — C8-0056/2016),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 209,

               —

               έχοντας υπόψη τον κανονισμό (ΕΚ) αριθ. 73/2008 του Συμβουλίου, της 20ής Δεκεμβρίου 2007, για τη σύσταση της κοινής επιχείρησης της πρωτοβουλίας για τα καινοτόμα φάρμακα (4),

               —

               έχοντας υπόψη τον κανονισμό (ΕΕ) αριθ. 557/2014 του Συμβουλίου, της 6ης Μαΐου 2014, για τη σύσταση της κοινής επιχείρησης της πρωτοβουλίας για τα καινοτόμα φάρμακα 2 (5), και ιδίως το άρθρο 1 παράγραφος 2 και το άρθρο 12,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (6),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 110/2014 της Επιτροπής, της 30ής Σεπτεμβρίου 2013, σχετικά με τον πρότυπο δημοσιονομικό κανονισμό για τους οργανισμούς που αφορούν συμπράξεις δημόσιου και ιδιωτικού τομέα, που αναφέρονται στο άρθρο 209 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (7),

               —

               έχοντας υπόψη το άρθρο 94 και το παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A8-0081/2016),

               1.

               χορηγεί απαλλαγή στον εκτελεστικό διευθυντή της κοινής επιχείρησης της πρωτοβουλίας για τα καινοτόμα φάρμακα 2 (πρώην κοινή επιχείρηση για την υλοποίηση της κοινής τεχνολογικής πρωτοβουλίας για τα καινοτόμα φάρμακα) όσον αφορά την εκτέλεση του προϋπολογισμού της κοινής επιχείρησης για το οικονομικό έτος 2014·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον εκτελεστικό διευθυντή της κοινής επιχείρησης της πρωτοβουλίας για τα καινοτόμα φάρμακα 2 (πρώην κοινή επιχείρηση για την υλοποίηση της κοινής τεχνολογικής πρωτοβουλίας για τα καινοτόμα φάρμακα), στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 422 της 17.12.2015, σ. 61.

      (2)  ΕΕ C 422 της 17.12.2015, σ. 62.

      (3)  ΕΕ L 298 της 26.10.2012, σ. 1.

      (4)  ΕΕ L 30 της 4.2.2008, σ. 38.

      (5)  ΕΕ L 169 της 7.6.2014, σ. 54.

      (6)  ΕΕ L 357 της 31.12.2002, σ. 72.

      (7)  ΕΕ L 38 της 7.2.2014, σ. 2.


title: Απόφαση του Ευρωπαϊκού Κοινοβουλίου, της 23ης Απριλίου 2009, σχετικά με την απαλλαγή όσον αφορά την εκτέλεση του προϋπολογισμού της Eurojust για το οικονομικό έτος 2007

text:
               26.9.2009

               EL

               Επίσημη Εφημερίδα της Ευρωπαϊκής Ένωσης

               L 255/112

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   σχετικά με την απαλλαγή όσον αφορά την εκτέλεση του προϋπολογισμού της Eurojust για το οικονομικό έτος 2007
   (2009/643/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους ετήσιους λογαριασμούς της Eurojust για το οικονομικό έτος 2007 (1),

               —

               έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς της Eurojust για το οικονομικό έτος 2007 συνοδευόμενη από τις απαντήσεις της Eurojust (2),

               —

               έχοντας υπόψη τη σύσταση του Συμβουλίου, της 10ης Φεβρουαρίου 2009 (5588/2009 — C6-0060/2009),

               —

               έχοντας υπόψη τη συνθήκη ΕΚ, και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,

               —

               έχοντας υπόψη την απόφαση 2002/187/ΔΕΥ του Συμβουλίου, της 28ης Φεβρουαρίου 2002, σχετικά με τη σύσταση της Eurojust προκειμένου να ενισχυθεί η καταπολέμηση των σοβαρών μορφών εγκλήματος (4), συγκεκριμένα το άρθρο 36,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5) του Συμβουλίου, και ιδίως το άρθρο 94 του εν λόγω κανονισμού,

               —

               έχοντας υπόψη το άρθρο 71 και το παράρτημα V του κανονισμού του,

               —

               έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής πολιτικών ελευθεριών, δικαιοσύνης και εσωτερικών υποθέσεων (Α6-0161/2009),

               1.

               χορηγεί απαλλαγή στον διοικητικό διευθυντή της Eurojust όσον αφορά την εκτέλεση του προϋπολογισμού της για το οικονομικό έτος 2007·

               2.

               καταγράφει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στον διοικητικό διευθυντή της Eurojust, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο γενικός γραμματέας

         Klaus WELLE

      (1)  ΕΕ C 278 της 31.10.2008, σ. 57.

      (2)  ΕΕ C 311 της 5.12.2008, σ. 142.

      (3)  ΕΕ L 248 της 16.9.2002, σ. 1.

      (4)  ΕΕ L 63 της 6.3.2002, σ. 1.

      (5)  ΕΕ L 357 της 31.12.2002, σ. 72.
   ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   που περιέχει τις παρατηρήσεις οι οποίες αποτελούν αναπόσπαστο τμήμα της απόφασης σχετικά με την απαλλαγή για την εκτέλεση του προϋπολογισμού της Eurojust για το οικονομικό έτος 2007
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους ετήσιους λογαριασμούς της Eurojust για το οικονομικό έτος 2007 (1),

               —

               έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς της Eurojust για το οικονομικό έτος 2007 συνοδευόμενη από τις απαντήσεις της Eurojust (2),

               —

               έχοντας υπόψη τη σύσταση του Συμβουλίου, της 10ης Φεβρουαρίου 2009 (5588/2009 — C6-0060/2009),

               —

               έχοντας υπόψη τη συνθήκη ΕΚ, και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,

               —

               έχοντας υπόψη την απόφαση 2002/187/ΔΕΥ του Συμβουλίου, της 28ης Φεβρουαρίου 2002, σχετικά με τη σύσταση της Eurojust προκειμένου να ενισχυθεί η καταπολέμηση των σοβαρών μορφών εγκλήματος (4), συγκεκριμένα το άρθρο 36,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5) του Συμβουλίου, και ιδίως το άρθρο 94 του εν λόγω κανονισμού,

               —

               έχοντας υπόψη το άρθρο 71 και το παράρτημα V του κανονισμού του,

               —

               έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής πολιτικών ελευθεριών, δικαιοσύνης και εσωτερικών υποθέσεων (Α6-0161/2009),

               Α.

               λαμβάνοντας υπόψη ότι το Ελεγκτικό Συνέδριο δηλώνει ότι έλαβε εύλογη διαβεβαίωση όσον αφορά την αξιοπιστία των ετήσιων λογαριασμών για το οικονομικό έτος 2007 και ως προς το ότι οι υποκείμενες πράξεις είναι, στο σύνολό τους, νόμιμες και κανονικές,

               Β.

               λαμβάνοντας υπόψη ότι στις 22 Απριλίου 2008 το Κοινοβούλιο χορήγησε απαλλαγή στον διοικητικό διευθυντή της Eurojust όσον αφορά την εκτέλεση του προϋπολογισμού της για το οικονομικό έτος 2006 (6), στο δε συνοδευτικό ψήφισμα της απόφασης περί απαλλαγής, μεταξύ άλλων:

                           —

                           επισημαίνει την παρατήρηση που περιλαμβάνεται στην έκθεση του Ελεγκτικού Συνεδρίου για το 2006, ότι το ποσοστό μεταφορών ανήλθε σε 33 % στις διοικητικές δαπάνες και σε 30 % στις επιχειρησιακές δαπάνες, με μεγάλο αριθμό μεταφορών πιστώσεων μεταξύ κονδυλίων που σε πολλές περιπτώσεις δεν υποστηρίζονταν από αρκετά λεπτομερή τεκμηρίωση με αποτέλεσμα να μην τηρείται αυστηρά η δημοσιονομική αρχή της εξειδίκευσης,

                           —

                           επισημαίνει επίσης το συμπέρασμα του Ελεγκτικού Συνεδρίου ότι δεν τηρήθηκαν αυστηρά οι κανόνες για τις προμήθειες και ότι δεν καταρτίστηκε για να χρησιμοποιηθεί στην παρακολούθηση των περιουσιακών στοιχείων της Eurojust μητρώο πάγιων στοιχείων ενεργητικού που να περιλαμβάνει όλα τα στοιχεία ενεργητικού με την αξία τους· ζητεί από την Eurojust να εφαρμόζει αυστηρά τους κανόνες για τις προμήθειες, ιδίως όσον αφορά τις συμβάσεις-πλαίσιο,

                           —

                           εκφράζει ανησυχίες για τη δήλωση που περιέχεται στην ετήσια έκθεση της Eurojust ότι εξακολουθούσαν να υπάρχουν πολλές δυνατότητες για την ανάπτυξη της σχέσης της Eurojust με την OLAF, μεταξύ άλλων μέσω επίσημης συμφωνίας συνεργασίας·

               1.

               σημειώνει ότι μολονότι η δήλωση αξιοπιστίας του Ελεγκτικού Συνεδρίου είναι θετική, οι παρατηρήσεις του δείχνουν ότι παραμένουν διαρθρωτικά προβλήματα στους τομείς της εκτέλεσης του προϋπολογισμού, των προμηθειών και του προγραμματισμού των προσλήψεων·

               2.

               εκφράζει την ικανοποίησή του για την πληροφορία που περιέχεται στην ετήσια έκθεση της Eurojust για το 2007 ότι η Eurojust εισήγαγε το σύστημα ABAC (λογιστική σε δεδουλευμένη βάση) την 1η Οκτωβρίου 2007·

               3.

               σημειώνει από την ετήσια έκθεση 2007 της Eurojust ότι, λόγω της ταχείας ανάπτυξης της Eurojust και της συνακόλουθης ανάγκης για νέα έδρα, η Eurojust συνεργάζεται με το κράτος υποδοχής για να εξασφαλίσει επιπλέον προσωρινό χώρο γραφείων· σημειώνει από την ετήσια έκθεση 2007 της Eurojust ότι το κράτος υποδοχής δεσμεύεται να εξασφαλίσει κατάλληλες νέες εγκαταστάσεις έως το 2012·

               4.

               ζητεί από την Eurojust να περιλάβει πληροφορίες σχετικά με την πρόοδο των διαπραγματεύσεων για τη νέα έδρα, τις προσωρινές ρυθμίσεις και τις δημοσιονομικές επιπτώσεις στην ετήσια έκθεσή της για το 2008·

         Υψηλό ποσοστό πιστώσεων που μεταφέρονται μεταξύ ετών

               5.

               σημειώνει τη διαπίστωση του Ελεγκτικού Συνεδρίου ότι από τα 18 000 000 EUR για τα οποία υπήρξαν αναλήψεις υποχρεώσεων το 2007, 5 200 000 EUR μεταφέρθηκαν στο επόμενο έτος·

               6.

               ανησυχεί για το συμπέρασμα του Ελεγκτικού Συνεδρίου ότι τα εν λόγω υψηλά επίπεδα μεταφορών αντέβαιναν στην αρχή της ετήσιας διάρκειας και αποτελούσαν ένδειξη αδυναμιών του προγραμματισμού και της παρακολούθησης των δραστηριοτήτων της Eurojust·

               7.

               σημειώνει την απάντηση της Eurojust ότι το πολύ υψηλό ποσοστό μεταφορών οφείλεται στην έλλειψη καταλλήλου προσωπικού για να διαχειριστεί τα κεφάλαια και τις δυσκολίες στην εφαρμογή του νέου συστήματος προμηθειών· παρατηρεί ότι πληρώθηκαν μόνον 95 από τις 147 θέσεις του οργανογράμματος του 2007·

               8.

               σημειώνει ότι η Eurojust εισήγαγε στρατηγική μείωσης των μεταφορών το 2008·

         Αδυναμίες στις διαδικασίες προμηθειών

               9.

               αναγνωρίζει ότι, σε συνέχεια των συστάσεων που διατυπώθηκαν από το Ελεγκτικό Συνέδριο τα προηγούμενα έτη, η Eurojust συγκέντρωσε τη διαχείριση των διαδικασιών ανάθεσης συμβάσεων προμηθειών σε ειδικευμένη μονάδα·

               10.

               εκφράζει τη λύπη του ωστόσο ότι το Ελεγκτικό Συνέδριο εξακολουθεί να βρίσκει αδυναμίες στις διαδικασίες προμηθειών όπως και κατά τα προηγούμενα δύο έτη·

               11.

               εκπλήσσεται με τη διαπίστωση του Ελεγκτικού Συνεδρίου ότι η Eurojust παρέτεινε τις υφιστάμενες συμβάσεις κατά παράβαση των κανόνων, μολονότι οι ημερομηνίες λήξης τους ήταν ήδη γνωστές προ πολλού·

               12.

               υποστηρίζει ανεπιφύλακτα τη σύσταση του Ελεγκτικού Συνεδρίου σύμφωνα με την οποία ο διατάκτης πρέπει να θέσει σε εφαρμογή αποτελεσματικό σχέδιο για τη διαχείριση των διαδικασιών ανάθεσης συμβάσεων·

               13.

               σημειώνει ότι η Eurojust καθόρισε γενικό σχέδιο προμηθειών για το 2008 και ενέκρινε απόφαση για την οργάνωση των προμηθειών και σχετικών καθηκόντων, και ότι ήδη έχει γίνει επανάληψη του διαγωνισμού σύμφωνα με τους κανόνες για όλες τις συμβάσεις που αναφέρθηκαν από το Ελεγκτικό Συνέδριο·

         Αδυναμίες στις διαδικασίες προσλήψεων

               14.

               σημειώνει τη διαπίστωση του Ελεγκτικού Συνεδρίου ότι το οργανόγραμμα για το 2007 προέβλεπε 147 θέσεις σε σύγκριση με 112 το 2006 και ότι, στο τέλος του 2006, μόνον 87 θέσεις είχαν πληρωθεί·

               15.

               εκφράζει ανησυχίες για το γεγονός ότι το Ελεγκτικό Συνέδριο διαπίστωσε ότι η Eurojust δεν κατάφερε να προσλάβει το απαραίτητο προσωπικό των 60 ατόμων για να καλύψει το οργανόγραμμά της το 2007, αλλά ότι, στο τέλος του 2007, είχαν πληρωθεί μόνον 95 θέσεις·

               16.

               συμφωνεί με το Ελεγκτικό Συνέδριο ότι αυτό δείχνει ότι υπάρχουν αδυναμίες στον προγραμματισμό των προσλήψεων της Eurojust·

               17.

               εκφράζει τη λύπη του διότι, όπως παραδέχθηκε και η Eurojust, η σημαντική έλλειψη προσωπικού είχε αρνητικό αντίκτυπο στην εκτέλεση του προϋπολογισμού της·

               18.

               σημειώνει ότι η Eurojust σύμφωνα με τις απαντήσεις της σκοπεύει να πληρώσει τις θέσεις στο οργανόγραμμά της το 2008·

               19.

               σημειώνει ότι 130 από τις 175 θέσεις στο οργανόγραμμα του 2008 είχαν καλυφθεί στα τέλη του 2008· χαιρετίζει το γεγονός ότι η Eurojust μείωσε το ποσοστό κενών θέσεων από 34 % στα τέλη του 2007 σε 25 % στα τέλη του 2008· καλεί την Eurojust να καταβάλει περαιτέρω προσπάθειες για την ταχύτερη δυνατή πλήρωση των κενών θέσεων·

               20.

               σημειώνει από την ετήσια έκθεση 2007 της Eurojust ότι η Eurojust:

                           —

                           συνέταξε πολυετές σχέδιο πολιτικής προσωπικού που καλύπτει την περίοδο 2007-2010,

                           —

                           ενέκρινε νέα πολιτική προσλήψεων που περιγράφει το νομικό πλαίσιο, τις αρχές, τη διεργασία επιλογής, τους ρόλους και τους παράγοντες που συμμετέχουν,

                           —

                           προτίθεται να υπογράψει τη συμφωνία περί αγοράς εργασίας μεταξύ των οργανισμών·

         Συνέχεια που δόθηκε στη διαδικασία απαλλαγής για το 2006

               21.

               καλεί τη Eurojust να δώσει συνέχεια στις συστάσεις του Ελεγκτικού Συνεδρίου ιδίως στους τομείς της εκτέλεσης του προϋπολογισμού, των συμβάσεων προμηθειών και των προσλήψεων και να υποβάλει λεπτομερή έκθεση για τα μέτρα που έλαβε στην ετήσια έκθεσή του για το 2008·

               22.

               εκφράζει την ικανοποίησή του για τη σύναψη της πρακτικής συμφωνίας για τους μηχανισμούς συνεργασίας μεταξύ Eurojust και OLAF (7) στις 24 Σεπτεμβρίου 2008·

               23.

               για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής παραπέμπει στο ψήφισμά του της 23ης Απριλίου 2009 σχετικά με τη δημοσιονομική διαχείριση των οργανισμών της ΕΕ (8).

      (1)  ΕΕ C 278 της 31.10.2008, σ. 57.

      (2)  ΕΕ C 311 της 5.12.2008, σ. 142.

      (3)  ΕΕ L 248 της 16.9.2002, σ. 1.

      (4)  ΕΕ L 63 της 6.3.2002, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 88 της 31.3.2009, σ. 234.

      (7)  ΕΕ C 314 της 9.12.2008, σ. 3.

      (8)  Βλέπε σελίδα 206 της παρούσας Επίσημης Εφημερίδας.


               5.2.2016

               EL

               Επίσημη Εφημερίδα της Ευρωπαϊκής Ένωσης

               C 45/97

         P7_TA(2013)0106
   Αίτηση για την άρση της βουλευτικής ασυλίας του Hans-Peter Martin
   Απόφαση του Ευρωπαϊκού Κοινοβουλίου της 16ης Απριλίου 2013 σχετικά με την αίτηση άρσης της ασυλίας του Hans-Peter Martin (2012/2326(IMM))
   (2016/C 045/16)

      Το Ευρωπαϊκό Κοινοβούλιο,

               —

               έχοντας υπόψη την αίτηση άρσης της ασυλίας του Hans-Peter Martin, που διαβίβασε η Μόνιμη Αντιπροσωπεία της Αυστρίας στην Ευρωπαϊκή Ένωση στις 27 Ιουνίου 2012, σε σχέση με την εκκρεμούσα ενώπιον της Εισαγγελικής Αρχής της Βιέννης υπόθεση, η οποία ανακοινώθηκε στην ολομέλεια στις 12 Δεκεμβρίου 2012,

               —

               αφού άκουσε στις 20 Φεβρουαρίου 2013 τον Hans-Peter Martin, σύμφωνα με το άρθρο 7 παράγραφος 3 του Κανονισμού του,

               —

               έχοντας υπόψη το άρθρο 9 του πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης, καθώς και το άρθρο 6, παράγραφος 2, της πράξης της 20ής Σεπτεμβρίου 1976 περί της εκλογής των μελών του Ευρωπαϊκού Κοινοβουλίου με άμεση και καθολική ψηφοφορία,

               —

               έχοντας υπόψη τις αποφάσεις του Δικαστηρίου της Ευρωπαϊκής Ένωσης με ημερομηνία 12 Μαΐου 1964, 10 Ιουλίου 1986, 15 και 21 Οκτωβρίου 2008, 19 Μαρτίου 2010 και 6 Σεπτεμβρίου 2011 (1),

               —

               έχοντας υπόψη την απόφασή του της 13ης Σεπτεμβρίου 2011 σχετικά με την αίτηση άρσης της ασυλίας του Hans-Peter Martin (2),

               —

               έχοντας υπόψη τις διατάξεις του άρθρου 57 του Αυστριακού Συντάγματος,

               —

               έχοντας υπόψη το άρθρο 6 παράγραφος 2 και το άρθρο 7 του Κανονισμού του,

               —

               έχοντας υπόψη την έκθεση της Επιτροπής Νομικών Θεμάτων (A7-0106/2013),

               Α.

               λαμβάνοντας υπόψη ότι το Κοινοβούλιο αποφάσισε στις 13 Σεπτεμβρίου 2011 να άρει την ασυλία του Hans-Peter Martin, Βουλευτή του Ευρωπαϊκού Κοινοβουλίου, μετά από αίτηση της Εισαγγελικής Αρχής της Βιέννης που διαβιβάστηκε στις 29 Απριλίου 2011 και ανακοινώθηκε σε συνεδρίαση της Ολομέλειας στις 12 Μαΐου 2011, σε συνάρτηση με φερόμενα αδικήματα σχετικά με υπεξαίρεση χρημάτων προοριζομένων για τη χρηματοδότηση πολιτικού κόμματος, σύμφωνα με το Τμήμα 2 β) του Νόμου περί Πολιτικών Κομμάτων·

               Β.

               λαμβάνοντας υπόψη ότι η Εισαγγελική Αρχή της Βιέννης έχει υποβάλει αίτημα για μια διευρυμένη άρση της ασυλίας του Hans-Peter Martin, προκειμένου αυτή να διεξαγάγει προκαταρκτική έρευνα εις βάρος του επί τη βάσει προσθέτων εις βάρους του κατηγοριών, και συγκεκριμένα σε ό,τι αφορά εικαζόμενη υπόθεση απάτης·

               Γ.

               λαμβάνοντας υπόψη ότι η διευρυμένη άρση της ασυλίας του Hans-Peter Martin αφορά ειδικότερα το φερόμενο αδίκημα της διακεκριμένης απάτης σύμφωνα με τα Τμήματα 146 και 147 παράγραφος 3 του Αυστριακού Ποινικού Κώδικα·

               Δ.

               λαμβάνοντας υπόψη ότι, σύμφωνα με το άρθρο 9 του Πρωτοκόλλου περί Προνομίων και Ασυλιών της Ευρωπαϊκής Ένωσης, τα Μέλη του Ευρωπαϊκού Κοινοβουλίου απολαύουν εντός της επικρατείας των κρατών τους, των ασυλιών που αναγνωρίζονται στα μέλη του Κοινοβουλίου της χώρας τους·

               Ε.

               λαμβάνοντας υπόψη ότι, σύμφωνα με το άρθρο 57 παράγραφος 2 του Αυστριακού Ομοσπονδιακού Συνταγματικού Νόμου, τα Μέλη του Εθνικού Συμβουλίου (Nationalrat) μπορούν να συλληφθούν λόγω διάπραξης ποινικού αδικήματος μόνο με τη σύμφωνη γνώμη του Εθνικού Συμβουλίου — εκτός εάν συνελήφθησαν επ’ αυτοφώρω κατά την τέλεση ενός εγκλήματος — και λαμβάνοντας υπόψη ότι οι κατ' οίκον έρευνες μελών του Εθνικού Συμβουλίου απαιτούν ωσαύτως τη σύμφωνη γνώμη του Εθνικού Συμβουλίου· λαμβάνοντας υπόψη ότι, στη συνέχεια, το άρθρο 57 παράγραφος 3 του Αυστριακού Ομοσπονδιακού Συνταγματικού Νόμου ορίζει ότι τα μέλη του Εθνικού Συμβουλίου δεν μπορούν να διωχθούν από τις Αρχές για αξιόποινη πράξη χωρίς τη σύμφωνη γνώμη του Εθνικού Συμβουλίου, εκτός εάν το αδίκημα αυτό δεν συνδέεται προδήλως με την πολιτική δραστηριότητα του ενεχόμενου μέλους και λαμβάνοντας υπόψη ότι, σύμφωνα με τη διάταξη αυτή, η ενδιαφερόμενη αρχή πρέπει να ζητήσει από το Εθνικό Συμβούλιο να αποφασίσει σχετικά με την ύπαρξη μιας τέτοιας σύνδεσης, εάν το ζητήσει το ενδιαφερόμενο μέλος ή το ένα τρίτο των μελών της αρμόδιας για τα θέματα αυτά μόνιμης επιτροπής·

               ΣΤ.

               λαμβάνοντας υπόψη ότι το άρθρο 9 του Πρωτοκόλλου περί Προνομίων και Ασυλιών της Ευρωπαϊκής Ένωσης και το άρθρο 57 του Αυστριακού Ομοσπονδιακού Συνταγματικού Νόμου (Bundesverfassungsgesetz) δεν εμποδίζουν την άρση της ασυλίας του Hans-Peter Martin·

               Ζ.

               λαμβάνοντας, συνεπώς, υπόψη ότι στην παρούσα υπόθεση μπορεί να συσταθεί η άρση της βουλευτικής ασυλίας·

               1.

               αποφασίζει να άρει την ασυλία του Hans-Peter Martin·

               2.

               αναθέτει στον Πρόεδρό του να διαβιβάσει αμέσως την παρούσα απόφαση και την έκθεση της αρμόδιας επιτροπής του στις αρμόδιες αυστριακές αρχές και στον Hans-Peter Martin.

      (1)  Απόφαση της 12ης Μαΐου 1964 στην υπόθεση 101/63, Wagner/Fohrmann και Krier (Ελληνική ειδική έκδοση, σελ. 1089)· απόφαση της 10ης Ιουλίου 1986 στην υπόθεση 149/85, Wybot/Faure και άλλων (Συλλογή 1986, σελ. 2391)· απόφαση της 15ης Οκτωβρίου 2008 στην υπόθεση T-345/05, Mote/Parlement (Συλλογή 2008, σελ. II-2849)· απόφαση της 21ης Οκτωβρίου 2008 στις συνεκδικασθείσες υποθέσεις C-200/07 και C-201/07, Marra/De Gregorio και Clemente (Συλλογή 2008, σελ. I-7929)· απόφαση της 19ης Μαρτίου 2010 στην υπόθεση T-42/06, Gollnisch/Parlement (Συλλογή 2010, σελ. II-1135)· απόφαση της 6ης Σεπτεμβρίου 2011 στην υπόθεση C-163/10, Patriciello (Συλλογή 2011, σελ. I-7565).

      (2)  EE C 51 E της 22.2.2013, σ. 150.